باشدا ایستانبول اولماقلا بیر چوخ شهردن ادیرنه‌یه گلن قاچقین‌لارین آوروپایا کئچمک اوچون آپاردیغی موباریزه داوام ائدیر.
قاچقین‌لار قورودان داها چوخ چای کئچیدلریندن ایستیفاده ائدیرلر.
سیغینا‌جاق آختاران‌لارین بیر حیسه‌سی یونانیستانین سرحد-کئچید منطقه‌لرینی آچاجاغینا اومید ائده‌رک پازارکوله - کاستانیس سرحد قاپی‌لاری و یاخین‌لیق‌داکی مئشه‌لیک اراضی‌لر آراسینداکی تامپون زونادا گؤزلمکده داوام ائدیرلر.
گئجه‌نی بورادا قوردوق‌لاری چادیرلاردا کئچیرن 3 میندن چوخ قاچقین چتین شرایطده موباریزه آپاریر. گئجه‌لری سویوق هاوا شرایطی اوشاق‌لاری اولان عائله‌لره داها چوخ تأثیر ائدیر.
ادیرنه والی‌لیگی‌نین کووردیناسیونوندا ویلایت کوچمن ایداره‌سی، قاچقین‌لارا گون عرضینده اوچ دفعه یئمک پایلاییر.
یونانیستان تهلوکه‌سیزلیک قوه‌لری کاستانیس سرحد-کئچید منطقه‌سینده سیم خارداران باریکاد قورور، سیغینا‌جاق آختاران‌لارا سو شیرناقلاریندان‌، زامان-زامان سس و گؤزیاشاردیجی بومبا‌دان و زامان-زامان گولله‌لردن ایستیفاده ائدیر.
یونانیستان سرحد قوه‌لری‌نین آچدیغی آتش نتیجه‌سینده اؤلوم و یارالانما فاکت‌لاری قئیده آلینیر. داها یاخشی وورماسی پلاستیک گولله‌نین ایچینه سیم یئرلشدیریلمه‌سی یونانیستانین وحشی‌لیگینی گؤستریر.
